Շրջանային Վարչութեան պատգամը փոխանցեց ատենապետուհի Սիլվա Փօլատեան, որ առաջին հերթին շնորհակալութիւն յայտնեց Հայ Յեղափոխական Դաշնակցութեան, որ իր մեծագոյն գործիչներէն Ակնունիին միջոցաւ հիմը դրած էր կանացի այս կազմակերպութեան՝ ՀՕՄին, որ իր ազգանուէր նպատակներուն շնորհիւ 108 տարիներ գոյատեւեց։ Ապա, անդրադառնալով ՀՕՄի հետապնդած նպատակներուն, ըսաւ. «ՀՕՄը ձեռք կ՚երկարէ հայ որբին, գաղթական հայուն, իսկական ջարդէն ազատած, սակայն օտար այս ափերուն ճերմակ ջարդի մտավախութեամբ մեծցող սերունդներուն, տնազուրկին, աշխատանք փնտռողին, անօթեւան մնացողին եւ այսպէս կարելի է շարքը երկարել…